Diari Oficial de la Generalitat Valenciana


Sumari del DOGV 4062, del 10-08-2001 (2001/7914)

Informació pública de l'esmena de les errades de la publicació de l'alternativa tècnica per al desenvolupament urbanístic de la unitat d'execució 14.UE.I (B).
--------------------------------------------------------------------------------------------------------------------------------------------------------------

### Dades del document

Número de DOGV
:   4062

Data del DOGV
:   10-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7914


Organisme emissor
:   Baladres de Benicassim, SA

Tipus de document
:   Anunci

Informació pública de l'esmena de les errades de la publicació de l'alternativa tècnica per al desenvolupament urbanístic de la unitat d'execució 14.UE.I (B). [2001/Q7914]
  
Javier Sanchis Yáñez i Daniel Pesudo Campesino, administradors mancomunats de la mercantil Baladres de Benicàssim, SA, amb el codi d'identificació fiscal número M52891812, amb el domicili a efecte de notificacions a Castelló de la Plana, plaça del Real, 34, fan públic el següent:
  
La mercantil esmentada va formular l'alternativa tècnica per al desenvolupament urbanístic de la unitat d'execució 14.UE.I (B) en sòl amb ordenació detallada de Castelló de la Plana, comprensiva de: programa pel desenvolupament de l'actuació integrada de la unitat d'execució 14-UE-I (B) en sòl amb ordenació detallada de Castelló de la Plana; pla de reforma interior de millora, en sòl industrial amb ordenació detallada 14-UE-I de Castelló de la Plana; projecte d'urbanització de la unitat d'execució 14-UE-I-(B) en sòl amb ordenació detallada de Castelló de la Plana .
  
Aquesta alternativa va ser sotmesa a informació pública mitjançant la publicació en el diari Mediterrani en data 23 de maig del 2001 i en el Diari Oficial de la Generalitat Valenciana número 4.007, de data 25 de maig del 2001.
  
Observats errors en les notificacions efectuades, es procedeix a esmenar la publicació de l'anunci anteriorment esmentat, perquè els titulars cadastrals relacionats al final d'aquest edicte puguen formular, durant el termini de 20 dies, a comptar des de la publicació en el Diari Oficial de la Generalitat Valenciana, qualssevol al·legacions i/o alternatives tècniques que els convinguen segons dret.
  
Durant l'esmentat termini de 20 dies, els titulars relacionats més avall:
  
- Podran consultar els documents protocol·litzats a la Notaria del senyor Joaquín Serrano Yuste, plaça de Santa Clara, 12, 5, de Castelló de la Plana i obtindre una còpia de l'acta de protocol·lització de l'alternativa tècnica, o sol·licitar que se'ls hi exhibisca.
  
- Podran comparéixer a l'Ajuntament de Castelló de la Plana per a consultar les actuacions derivades de la documentació depositada.
  
- Podran formular, durant els cinc dies següents a la finalització del termini de 20 dies anteriorment indicat, proposicions juridicoeconòmiques en el Registre General de l'Ajuntament de Castelló de la Plana.
  
Finalitzat aquest segon termini, el dia següent hàbil, es procedirà a l'obertura de pliques a l'ajuntament, i s'obrirà un nou període de 10 dies per a consultes i al·legacions.